Oct 11,2015
పెరిగిన 'పరోక్ష' వసూళ్లు
      న్యూఢిల్లీ: పరోక్ష పన్నుల వసూళ్లలో మెరుగైన పెరుగుదల నమోదైనట్లు కేంద్ర ప్రభుత్వపు ప్రధాన ఆర్థిక సలహాదారు అరవింగ్‌ సబ్రమణ్యన్‌ అన్నారు. సెప్టెంబరుతో ముగిసిన ఈ ఆర్థిక సంవత్సరపు మొదటి అర్ధ భాగంలో పరోక్ష పన్నుల వసూళ్లు 35.8 శాతం (కొత్త చర్యలను పరిగణనలోకి తీసుకోకుండా 11.5 శాతం) మేర పెరిగాయనీ ఆయన వివరించారు. ఇవి దేశపు బలమైన వృద్ధిని ప్రతిబింబిస్తున్నాయని ఆయన వివరించారు. ఏప్రిల్‌-సెప్టెంబరు మధ్యకాలంలో పరోక్ష పన్నుల వసూళ్లు వార్షిక వృద్ధైన 50 శాతాన్ని దాటేస్తూ.. రూ.3.24 లక్షల కోట్లకు చేరాయన్నారు. డీజిల్‌, పెట్రోలుపై ఎక్సైజ్‌ సుంకం పెంపు, మోటారు వాహనాలపై పన్ను మినహాయింపులను ఎత్తివేయడం, క్లీన్‌ ఎనర్జీ సెస్‌లో పెరుగుదలతో పాటు జూన్‌ నుంచి సేవా పన్ను పెరుగదల కారణంగా ఈ వృద్ధి నమోదు అయినట్లు సమాచారం. ఈ ఆర్థిక సంవత్సరం దాదాపు రూ.6.47 లక్షల కోట్ల మేర పరోక్ష పన్నులను వసూళు చేయాలని కేంద్ర ప్రభుత్వ తొలత బడ్జెట్‌లో నిర్ణయించుకుంది. ఇది అంతకు ముందు ఏడాది కంటే కూడా ఇది 18.8 శాతం అధికం.
మీ స్నేహితులకు రికమెండ్ చెయ్యండి